Imdanen akk zemren ad d-alsen i wayen sellen, ɣer yimezwura-nsen maca tasiwelt n tmacahut ur telli ara d ayla n menwala, n kra kan d wid yesɛan tirmit, yesɛa tazmert n tsiwelt aya yettakd seg lebɣi d tmusniwin-nsen n talɣiwin n tulsa d cfawat.S tuget inalasen ttalmaden tulsa n tmucuha seg temẓi-nsen, wid d-yettalsen timucuha zemren ad sent-rnun kra akken daɣen i asent-ssenqasent, ttwalint ur yemɛin ara. Akken neẓra belli mai medden akk snen ad dalsen timucuha, taẓuri-agi am lefhama mai i medden akk i tettunefk, llan kra tuget nsen d timɣarin mi ara d-alsent timucuha ad tmenniḍ ur ḥebbsen ara seg wakken zzuzunent, ssedhuyent, ttawint allaɣ ad yinig anida akken deg leɛmer-is ur yezmir ad yessiweḍ, ɣef waya i qqaren tamacahut teshel ad tt-nelmed ad tt-nessekcem s allaɣ deg tikkelt tamezwarut ara snsel ma yella tettwales-d s ɣur win yesɛan taẓuri-agi n wawal d wamek itt-yessawal, ittyessawaḍ.14